250 Nuditas, Nudus

Qui incidunt nudi in aquam facilius euadunt quam homines vestiti, sic pauper nudus in tribulatione mundi melius euadit quam diues. Vnde in figura 2 Macc. 11[:12]: In illo congressu qui sunt inter Liseam et Machabeum, *plures nudi euaserunt*. Vnde Seneca, *Epistula* 50 Ad Lucillum, nudum latro pretermitit; etiam in obsessa via pauperi, pax est.

Item, secundum Magister in *Historiale*, serpens insilit in hominem vestitum, sed nudum fugerit. Ideo apostoli hanc nuditatem elegerunt ut diabolum euaderent, 1 Cor. 4[:11]: *Esurimus, et sitimus, et nudi sumus*.

Item, secundum Augustinum, *Super Psalmos*, Quam diu pulli coruorum sunt nudi et absque plumis derelinquntur a parentibus sed interim pascuntur rore celesti. Sic dum homo sit nudus a plumis mundi pascitur a Deo. Ideo Dauid se nudauit coram archa Dei. Ideo meruit graciam et prolis fecunditatem, 2 Reg. 6[:16-23]

Item, dicit Philosophus in *Problematibus*,quod pedum nuditas videlicet ad confutam. Ideo Dauid qui peccauit per adulterium incedebat nudis pedibus penitentiam agendo, 2 Reg. 15[:30]. Et Tobias [1:23] in persecucione Senacherib *fugiens, nudus latuit*. Et /f.76vb/ euasit set est aliqua nuditas in malo quando homo vadit sine vestimentis virtutum et tamen dicitur [Apo. 16:15]: *Beatus qui* *custodit vestimenta, sua ne nudus ambulet*. Aliqui ut menestralli vendunt preciosa vestimenta sua et vadunt nudi. Sic nauti derelinquant vestimenta virtutum. Refert Solinus, *De mirabilius mundi* quod equus Alexandri nudus permisit omnem equarium eum ascendere, sed coopertus solum dominum suum regem. Sic homo nudus a virtutibus admittit quemcumque diabolum et quamcumque temptacionem, sed armatus virtutibus solum Christum, Apo. 3[:17, 5]: *Dicis: Quod diues sum, et nullius egeo et nescis quia miser es et nudus*. Et sequitur ibi, *Qui vicerit*, *vestietur vestimentis albis, et non delebo nomen eius de libro vite*. Latro quando timet interficere, spoliat homines, sic diabolus, Job 24[:7]: *Nudos dimittunt homines*, vestimenta *tollentes*. Vnde Anselmus, *De conceptu virginali*, c. 27, inobediencia fecit in homine duplicem nuditatem, scilicet, iusticie originalis et beatitudinis. Sed apostoli contra omnem nuditatem posuerunt super nos *vestimenta* Christi, id est, precepta gracie spiritualis *et eum desuper sedere fecerunt*, [Matt. 21:7].